Unionin yleisen tuomioistuimen määräys (yhdeksäs jaosto) 26.3.2015 – Conte ym. vastaan neuvosto

(asia T‑121/10)

”Kumoamiskanne — Kalastus — Kalavarojen säilyttäminen — Yhteisön valvonta‑, tarkastus‑ ja täytäntöönpanojärjestelmän perustaminen — Sääntelytoimen käsite — Lainsäätämisjärjestyksessä hyväksyttävän säädöksen käsite — Toimi ei koske kantajia erikseen — Tutkimatta jättäminen”

1. Tuomioistuinmenettely — Kanteiden tutkittavaksi ottaminen — Arviointi kanteen jättämishetkellä vallinneen tilanteen perusteella (SEUT 263 artikla; unionin yleisen tuomioistuimen työjärjestyksen 48 artiklan 2 kohta) (ks. 23 ja 24 kohta)

2. Kumoamiskanne — Luonnolliset henkilöt tai oikeushenkilöt — SEUT 263 artiklan neljännessä kohdassa tarkoitetun sääntelytoimen käsite — Kaikki soveltamisalaltaan yleiset säädökset lainsäätämisjärjestyksessä hyväksyttäviä säädöksiä lukuun ottamatta — Yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annettu neuvoston asetus ei kuulu soveltamisalaan (SEUT 263 artiklan neljäs kohta; neuvoston asetus N:o 1224/2009) (ks. 34, 36, 37, 47, 50 ja 53–55 kohta)

3. Perusoikeudet — Oikeus tehokkaaseen oikeussuojaan — Unionin säädösten laillisuusvalvonta — Yksityiskohtaiset menettelysäännöt — Tämän oikeuden suojaaminen unionin tuomioistuimissa tai kansallisissa tuomioistuimissa riidanalaisen toimen oikeudellisen luonteen perusteella — Mahdollisuus nostaa kumoamiskanne tai esittää ennakkoratkaisupyyntö pätevyyden arvioimiseksi (SEU 6 artiklan 1 kohdan kolmas alakohta; SEUT 263 artiklan neljäs kohta sekä SEUT 267 ja SEUT 277 artikla; Euroopan unionin perusoikeuskirjan 47 artikla ja 52 artiklan 7 kohta) (ks. 56–59 kohta)

4. Kumoamiskanne — Luonnolliset henkilöt tai oikeushenkilöt — Suoraan ja erikseen luonnollisia henkilöitä tai oikeushenkilöitä koskevat toimet — Yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annettu neuvoston asetus — Kalastajien ja kalanmyyntiä harjoittavien toimijoiden nostama kanne — Toimi ei koske kantajia erikseen — Tutkimatta jättäminen (SEUT 263 artiklan neljäs kohta; neuvoston asetus N:o 1224/2009) (ks. 61 ja 64–69 kohta)

Aihe

Vaatimus yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20.11.2009 annetun neuvoston asetuksen (EY) N:o 1224/2009 (EUVL L 343, s. 1) ja etenkin sen 9 ja 10 artiklan, 14 artiklan 1, 2, 3, 4 ja 5 kohdan, 15 artiklan, 17 artiklan 1 kohdan, 58 artiklan 1, 2, 3 ja 5 kohdan, 59 artiklan 2 ja 3 kohdan, 60 artiklan 4 ja 5 kohdan, 62 artiklan 1 kohdan, 63 artiklan 1 kohdan, 64 ja 65 artiklan, 66 artiklan 1 ja 3 kohdan, 67 artiklan 1 kohdan, 68 artiklan, 73 artiklan 8 kohdan, 92 artiklan 2 kohdan ja 103 artiklan kumoamiseksi

Ratkaisu

1) Kanne jätetään tutkimatta.

2) Giovanni Conte, Casa del Pescatore Soc. coop. rl, Guidotti Giovanni & Figli Snc, Organizzazione di produttori della pesca di Civitanova Marche Soc. coop. rl ja Consorzio gestione mercato ittico Manfredonia Soc. coop. rl (Cogemim) vastaavat omista oikeudenkäyntikuluistaan, ja ne velvoitetaan korvaamaan Euroopan unionin neuvoston oikeudenkäyntikulut.